《颂古九首 其八》
宋代·释梵言

仰之弥高，钻之弥固。昭昭明明，如藤倚树。大笑呵呵誇白牛，碧云缭绕无寻处。

作者简介：释梵言，太平州（今安徽当涂）人。曾住筠州（此据《嘉泰普灯录》，《五灯会元》作瑞州）洞山寺及潭州龙牙寺。为南岳下十三世，宝峰克文禅师法嗣。《嘉泰普灯录》卷七、《五灯会元》卷一七有传。今录诗十五首。